представляват около 35 % от общия китайски внос. Освен това, както бе обяснено в раздел 4.7 по-горе относно взаимовръзката между нови и регенерирани гуми и между различните категории, между различните категории има симбиотична връзка. Ценовият и обемен натиск от страна на евтини, дъмпингови китайски гуми в категория 3 засяга също и цените в другите категории. Поради това твърдението беше отхвърлено.
 (267)
 Същият производител износител твърди, че анализът на вредата, и следователно анализът на причинно-следствената връзка, би трябвало да се извършат, като се вземе под внимание факта, че цените на гумите от категория 3 са по-ниски, понеже имат значително по-кратък живот отколкото гумите от категории 1 и 2. Оценката на пазарния дял следва да се направи чрез сравняване на пазарния дял по стойност, а не по количество. Ако това бъде взето предвид, намаляването на пазарния дял на промишлеността на Съюза и увеличаването на пазарния дял на китайските производители износители се наблюдават като далеч по-слабо изразени.
 (268)
 Комисията потвърди, че срокът на експлоатация на гумите е важен аспект от анализа, който показва взаимовръзката между категориите. Тя обаче не приема, че този аспект може да обезсили констатацията за причинно-следствена връзка. Дори и ако се приеме, че пазарният дял на китайските гуми в Съюза е по-нисък по стойност поради „по-кратък живот“ отколкото този „за брой“, това не променя факта, че точно защото за потребителите става все по-привлекателно да купуват китайски гуми на ниска цена и с нисък пробег, промишлеността на Съюза е под натиск и е претърпяла съществена вреда.
 (269)
 Една заинтересована страна изказа твърдение, че спадът в цените на китайския внос се дължи на промяна в продуктовия асортимент, предизвикана от растящото търсене на гуми с по-малки размери. Липсват доказателства в подкрепа на това твърдение. При всички случаи дори и ако размерът е оказвал влияние върху развитието на средните цени, китайският внос е подбивал цените на промишлеността на Съюза и по отношение на едни и същи размери, тъй като сравнението винаги се извършва за вид на продукта. Поради това Комисията отхвърли това твърдение.
 5.2. Внос от трети държави
 (270)
 Няколко заинтересовани страни твърдят, че Комисията би трябвало да осигури допълнителен анализ на влиянието на руския внос, чиито цени са били на същото равнище като тези на китайския внос.
 (271)
 Комисията счита, че между внесените обеми има съществена разлика. Докато китайският внос е нараснал от 3,5 милиона гуми през 2014 г. на 4,6 милиона гуми през разследвания период (т.е. с 1 100 000 единици), за същия период руският внос е нараснал от 0,2 милиона гуми на 0,3 милиона гуми (т.е. само със 100 000 единици). С оглед на ограничените количества с произход от Русия (те представляват едва 6 % от общия обем на вноса от КНР и имат само 1,29 % пазарен дял на пазара на Съюза) и с подобна цена този внос не може да отслаби причинно-следствената връзка между китайския внос и претърпяната от промишлеността на Съюза вреда.
 (272)
 Други заинтересовани страни твърдят, че вносът от други държави, като например Япония, Южна Корея и Турция, е бил в значителни количества и при по-ниски цени